
1978. MÁJUS! 


Amikor én 


kislány voltam... 


Amikor én kislány voltam többet voltam beteg, 
mint nem. Írni jóformán édesanyámtól tanultam. 
Hej, de sokat kínlódtam a nagy L betű nyalka, kacs- 
karingós hurkaival! Hej, de sokat kínlódott énmel- 
lettem ő is! Mert a beteg gyerek nyűgös, hol teát 
kér, hol a kedvenc játékát, hol meg mesét. . . 

Történt egyszer, hogy a mesét nem anyám mondta, 
hanem valamelyik rokon néni olvasta fel egy régi 
meséskönyvből. Félelmetes volt az a mese! Arról 
szólt, hogy egy édesanyának megbetegszik a gyer- 
meke. Az édesanya fűhöz-fához siet segítségért. 
Végre egy varázsló megszánja, s megígéri, hogy 
meggyógyítja gyermekét. De a fizetség iszonyú: 
arcának selymes bőre, szemének ifjú pillantása, ha- 
jának aranyszíne. És az édesanya odaadja mindezt 
a gyermekéért. 

Amint meggyógyultam, naponta lélekszakadva 
rohantam haza az iskolából; jaj, vajon olyan-é még 
édesanyám, mint amilyennek reggel láttam; fekete- 
hajú, hamvasarcú, huncut-vidámszemű? 

A mese — az mese. Az élet komoly valóság. . . 

Amikor én kislány voltam, egy tavaszi napon 
iskolából jövet a kórházba mentem. Anyámat mű- 
tötték. Még sápadt volt, halvány, s amint föléhajol- 
tam, éreztem az altató orvosság-szagát. Félig ki- 
nyitotta a szemét és úgy suttogta : 

— Sikerült a számtandolgozat? 

Sírnom kellett. . . Pedig csodálatosan szép tavasz 
volt akkor. Odakint ismeretlen emberek ölelgették 
egymást, és sírt és nevetett mindenki örömében. 
1945. május 9. volt, a béke első napja . . . 

Amikor én kislány voltam, az iskolában mindig 
verset tanultunk anyák napjára, és kis hímzéseket 
készítettünk ajándéknak. A versekben ilyen szavak 
szerepeltek, hogy: , önfeláldozás, áldozat, szorga- 
lom, szeretet. . ." 

Az anyáknapi versek ilyen ünnepélyesek. Ilyen 
verset tanult a fiam is, és azt hiszem, míg a világ 
s hét nap ilyennel köszöntik a mamákat. Az aján- 
dékok is hasonlóak, mint amilyeneket valamikor, 
kislánykoromban mi készítettünk. 

Az édesanyák lettek mások. 

Tanulnak, akárcsak ti. Még vacsorafőzéskor is 
előttük egy szótár. És a mindennapi otthoni munka 

mellett, amikor a család régen alszik már, ők mű- 
szaki rajzokat készítenek, vagy szakdolgozatokat 
írnak. Reggel munkába mennek, de közben a tíz- 
óraitokat becsomagolják, megnézik a táskátokat, 
hogy mindent visztek-e magatokkal. Politikai kér- 
déseken vitáznak édesapátokkal, s közben házépítési 
költségeket számolgatnak. 

Figyeljétek édesanyátok életét! Tanuljatok tőle! 
És ha majd egyszer tíz-tizenöt esztendő múlva fel- 
nőttek lesztek, olyanok legyetek, mint ő: szépek, 
szorgalmasak, szeretetreméltók, embert és munkát 
szeretők! 


Joó Katalin 


iztató 


Építők, építők, Felleghajtó kerge szél, 
világot szépítők, de sok rosszat fecsegtél, 
ragyogó ég alatt énekeljünk másról. 
húzzatok magasba ani k 
mádsatan öletet Felejteni nem nehéz, 


dudorászik a kertész, 
Ácsok és kovácsok,  nyesegeti fáit. 
jól megvasaljátok 
j házaink új sorát, 
föléjük tegyetek 
vörösréz kupolát. 


Beérnek a rügyei, 
hacsak el nem felejti 
sütni a napocska. 


Mi: se fussunk aludni, 
szántó-vetők vagyunk mi, 
sok a dolgunk mára. 


Hej, alvégi cimborák, 
lássunk hozzá szaporán 
ásóval kapával. 


Vessük be a holdakat, 
jut majd bőven jófalat 
nekem is, neked is. 

Hosszú, nagy háborúból jött a katona. Gya- 
logszerrel, tépett gúnyában, sebesült karral, 
meggörnyedve. Hátán valami nehéz zsákot Ci- 
pelt. Fáradt és éhes volt. Forróság gyötörte, hi- 
deg rázta. Arca borostás, haja szürkésfehér, 
mint a megvénült hó. 

Sugárka, a fátylas-uszályos királykisasszony 
már várta a kristálypatak partján. Adott neki 
fonottkalácsot, sonkát, tojást, sebét bekötözte 
puha patyolattal. Aztán, mint a többi háború- 
ból visszatért katonát, őt is odavezette az égig- 
érő diófa alá. 

Zöld burok, zöld burok, 

zöld burokban tűz ragyog. 


Égen égő csillagok — dalolta a királylány és 
biztató kedvesen nézett a legényre. 

— Most pedig, ősi szokás szerint, add át ne- 
kem az idegen földet — mondotta. — Add át a 
földet, amelyért verekedtél, amelyért sebet 
kaptál, vért ontottál. Add át nekem, hős ka- 
tona, a rögöket, melyekért annyit szenvedtél; 
hadd terítsem szét őket dicsőségünk vénséges- 
vén fája alatt, merítsen új erőt belőlük a mi 
csodás égigérő diófánk! 

A katona ledobta válláról a szürkésfekete 
zsákot. Kinyílt a zsák szája, s mint megannyi 
varangyosbéka, kigurultak belőle az idegen 
föld göröngyei. A királylány meg táncra per- 
dült az aranycipellőjében. Vígan járta, s a han- 
tok szétporlottak az égigérő fa alatt. A katona 
szeméből két nagy könnycsepp gördült le ak- 
kor. 

— Ha új ág hajt, rólad nevezzük el — mond- 
ta a királylány a könnyesszemű, őszhajú kato- 
nának. — Sok hantot hoztál, jó földet adtál az 
éhes gyökereknek, vitéz harcos. Vedd hát ju- 
talmad: Kitüntetlek! 

Azzal benyúlt az égigérő fa odvába, elővette 
hajszálvékony, végtelenhosszú varázspálcáját. 
Ez volt a királyi dióverő pózna. Dalba kezdett 
megint: 


Zöld burok, zöld burok, 
zöld burokban tűz ragyog. 
Égen égő csillagok, 

zöld burokból hulljatok! . 


Kinyújtott kezével suhogtatta a királyi dió- 


verőt a szépséges leány. Csapott vele keletre 
és nyugatra, északra, délre, és ekkor a fa körül 
édeshangú muzsika, zengés, csengés hallat- 
szott. Mintha végtelen hosszú vonóka játszott 
volna végtelen húrokon —, mintha hegedült 
volna a csodafa koronája. 

De a katona szeméből a zene hallatára sem 
száradtak ki a könnyek. 

Ekkor vállára hulltak az első csillagok. 

— Ugye most jobb, őrmester! — mutatott az 
ezüst csillagokra a királykisasszony. Ő azon- 
ban tagadóan rázta a fejét. 

A csillagok pedig tovább hulltak. Most már 
arany volt valamennyi. El sem fértek a katona 
vállapján. 

— Ugye most jobb, főhadnagy? 

— Ugye most jobb, kapitány? Ugye most 
jobb, őrnagy úr? Ugye most jobb, vezérezredes? 
— szólongatta a kitüntetett legényt Sugárka, 
a királykisasszony. Mindhasztalan. A katona 
szemét csak még inkább elöntötték a könnyek. 
Tagadó szomorúan ingatta a fejét. Egész testét 
rázta a néma zokogás. És az áradó csillagmu- 
zsikába ekkor puskalövések, ágyúdörgések ke- 
veredtek, egyre vadabbak, egyre hangosabbak. 

A királylány megütődve hallgatta. De a keze 
tovább suhogtatta a dióverő póznát, újabb és 
újabb kitüntetés-csillagok hulltak, már tele volt 
velük a katona melle is. Fityegtek, fénylettek, 
összecsendültek. 

Ekkor a zene és a csatazaj hangjaiból mind- 
ketten kihallották a kiáltást: 

— Ne hagyj itt! Kötözz be, vigyél magaddal! 
Ments meg barátom! 

A katona összegörnyedt. Kezét a fülére ta- 
pasztotta, ám így is hallotta a segélykiáltást. 
A barátja hívta. A bajtárs aki vele harcolt, mély 
sebet kapott az idegen országban, ahova a 
földért vonultak seregükkel. De a katona nem 
hozhatta őt magával. A Harci-Szabálykönyv 
tiltotta erősen, mert aki sebesültet visz a há- 
tán, hogyan hozhatná az el a földeszsákot? 

Nagyon-nagyon jó barátja volt pedig a sebe- 
sült legény. Gyerekkori játszópajtása. Egy pad- 
ban ültek az iskolában, együtt futballoztak az 
alvégi réten, együtt mulatoztak vasárnap es- 
téken. És lám, a katona mégsem volt képes rá, 
hogy kiöntse a zsákból az idegen föld hideg 


göröngyeit! Akarta, az volt az első gondolata, 
aztán csak eszébe jutott az égigérő fa, a kitün- 
tetések a hadnagyi, a kapitányi a vezérezredesi 
aranycsillagok. És mivel már nem akarta any- 


nyira a barátja mentését, eszébe jutott a Harci 


Szabálykönyv is. Azzal nyugtatta magát: nem 
tehet semmit a barátjáért. Hisz a szabály is 
mást parancsol. És futott futott, hátán a zsák 
földdel. A szíve azonban minden lépésnél ne- 
hezebb lett. Mintha kővé vált volna. 


Aranyos födelű, gyémántokkal kirakott pán- 
célautón nemsokára odaérkezett az égigérő fá- 
hoz maga a király, hogy üdvözölje az új vezér- 
ezredest. De az nem volt sehol. 

Letépett csillagok, leszaggatott kitüntetések 
hevertek a földön szerteszét. A királylány is el- 
tűnt. Csak egy vén banya hadonászott furkós- 
botjával az ég felé. 

Egy sápadt, sebzettkarú favágó pedig épp ak- 
kor emelte fejszéjét az égigérő fára. 


Horváth Mária rajza 


SZEPESI ATTILA 


ÉSZAK. 


VÓN 


Északi récék, 
vízi kacsa-népek, 
suhogó szárnyon 
szállnak délnek. 


Jéghegyek ormán 
holdfény csillog, 
bérc magasában 
kormos csillag. 


Tűnik a mélyben 
völgység, tóhát, 
ködbe-hanyaitló 
zúzmara-ország. 


Északi récék 
délnek húznak, 
hold-karimában 
úsznak, úsznak. 


Távoli völgyben 
fegyver villan, 
ég magasában 
villám dörren . . . 


OFrOK 


Kontyos récék 
suhogón szállnak: 
réteken úszó 
északi árnyak. 


Felhő sarabol 

tar hegyek ormán, 
lombtalan erdőt 
tördel az orkán. 


Sarki-búvárok 
rőt hada röppen, 
búbos-vöcskök 


húznak a ködben . . . 


Száll napok óta, 
száll hetek óta, 
északi réce 
nyíltvizű tóra. 


Kékvizű tóra, 
délszaki tájra; 
északi télből 
távoli nyárba. 


FAZEKAS LÁSZLÓ 


KÍGÖK 


Rigók szólnak hajnalban, 
tudhatod, már hajnal van. 


Álmosan ébredezel, 
a kiserdő felneszel, 


még szürke köd libeg, és 
kezdődik a csivegés. 


Lépj csak ki a ház elé 
és fordulj kelet felé: 
Elpirul az ég alja, 
készülődnek a dalra, 


a nap arany sugárral 
kelet felől felszárnyal, 


sugarai elérnek, 
fel-felröppen az ének. 


Szól: tillió, tillió, 
trillázik ezer rigó. 


Herpai Zoltán rajzai 

GYÁRFÁS ENDRE 


A BÉLYEGGYŰJTŐ 


Itt a bélyeggyűjteményem. 
Nem valami nagy, de nékem 
sok-sok vidám percet ad. 

A bélyeget leáztatom, 
albumomban sorba rakom, 

s cserélgetek néhanap. 

Van mit nézni, épp elég! 
Ahány bélyeg, annyi kép: 
Török félhold, arab pálma, 

a cseh címer oroszlánja, 
lengyel sas és svájci hegyek, 
pompás olasz narancsliget, 
régi görög templom romja, 
szovjet szputnyik, bolgár rózsa. 
Hát a magyar sorozatok? 

— Egyik-másik még hiányos... 
Van festményes, van járműves, 
vadállatos és virágos. 


Ma éjszaka álmomban 

erdő mélyén ballagtam, 

s láttam: minden falevélnek 

szélén virít egy-egy bélyeg. 

— No — gondoltan —, én vagyok 
gyűjtők közt a legnagyobb. 

S már munkához láttam volna. . . 
De csörgött a vekkeróra. 


A kincskereső 


Írta Lánczos Zoltán 


egy hatalmas teremszerű üregbe ju- 
tott, ahol óriási hordókat és ládákat 
talált, melyek színültig telve voltak 


Il Komárom megyei monda 


! 


A felszabadulás előtt hatalmas 
nagy birtokok, uradalmak árnyéká- 
ban húzódott meg Pilisszentlélek. 
Ennek a kis falunak lakói nagyon 
szegények voltak. Többségük fa- 
kitermelésből, szénégetésből és kő- 
fejtésből élt. Ezek között az ágról- 
szakadt szegény emberek között már 
sok évvel ezelőtt elterjedt a híre, 
hogy a falu határában levő Ördög- 
barlang mérhetetlen sok kincset rejt 
magában, de hozzáférni nem lehet, 
mert a barlang belső torkában két 
állandóan fel-alá járó kard leng, 
s a köztük áthaladni akarónak ment- 
hetetlenül leütik a fejét. 

Közel kétszáz évvel ezelőtt élt 
a faluban egy nagyon szegény pász- 
tor. Nem bírta már nézni gyermekei- 
nek éhezését, nyomorgását. Elhatá- 
rozta, hogy lesz, ami lesz, megkísérli 
a kincs megszerzését. 

Részletes tervet dolgozott ki. Gyer- 


tyákat és két-három napra való élel- 
met vett magához, majd újhold éjsza- 
káján, pontosan 12 órakor, bement 
a barlangba. Óvatos tapogatódzás 
után eljutott a barlangszűkület ama 
részéig, ahonnan a monda szerint 
ember még nem tért vissza. Egy tárva 
nyitva álló ajtót vett észre, mely 
előtt egy pallosszerű kard lengett fel 
és le. Ügyesen kiszámította azt a pil- 
lanatot, amikor sértetlenül át tudott 
surranni a veszélyes vonalon. Meg- 
könnyebbülten lélegzett fel, amikor 
a háta mögött látta lengeni a kardo- 
kat. De nem sokáig tartott az öröme. 
A kardok mozgása megszűnt, és az 
addig tárva nyitva állt ajtó nagy ro- 
bajjal becsapódott, elzárva a vissza- 
vonulás útját. 

A pásztor azonban bátor ember 
volt. Nem adta fel a reményt, hogy 
talál majd egy másik kijáratot. 

Egy napig tartó botorkálás után 


kincsekkel. Az arany pénzeken, ék- 
szereken és drágaköveken szikrázva 
csillogott gyertyájának fénye. Mohón 
nekilátott batyujának megtömésé- 
hez, majd zsebeit, ingét is telerámolta 
arannyal, gyémánttal. Így megra- 
kodva folytatta útját, hogy meg- 
találja a másik kijáratot. 

Ment, mendegélt és a nyirkos bar- 
langban egyre szűkebb lett a járható 
út. Már alig fért el a batyuval. Fogy- " 
tán volt már a kenyere és gyertyája 
is, a nyílás pedig egyre szűkebb és 
szűkebb lett. Csak négykézláb kúsz- 
hatott benne. Foszladozni kezdett 
a ruhája, térdei és tenyerei az érdes 
kövektől felsebesedtek. Egy idő 
múlva a batyujával el sem fért a vá- 
gatban, le kellett tennie, és csak 
annyi kincse maradt, amennyi a zse- 
beiben és az ingében elfért. Kétségbe- 
esetten kúszott előre. A gyertyája is 
elfogyott, egyre csüggedtebben tapo- 
gatódzott a sötétben. Végre, derengő 
fényt pillantott meg a távolban. Fel- 
éledt a reménye. Új erő szállta meg. 
Megkönnyebbülten látta, hogy a még 
mindig szűkülő vágat a szabadba 
vezet. Ez a hátralevő útszakasz azon- 
ban már olyan szűk volt, hogy ingé- 
nek és zsebeinek kiürítése után is 
csak nagy nehézség árán tudta magát 
keresztülpréselni. Ruhája is teljesen 
lefoszlott róla. Nagy nehezen mégis 
csak sikerült kijutnia a szabadba. 
Maradék ereje cserbenhagyta, esz- 
méletlenül terült el a nyílás előtti 
tisztás pázsitján. Sebekkel borított 
testére órák múlva bukkant rá né- 
hány arra vetődő mészégető. 

Hazavitték, ahol miután magához 
tért, elmondta három napig tartó 
vergődésének történetét, s megfo- 
gadta, hogy nem vágyik többé kin- 
csekre. 

Azóta senki sem mert vállalkozni 
az Ördögbarlang mérhetetlen kin- 
cseinek megszerzésére. A falu lakói 
rájöttek, hogy az az igazi kincs, amit 
szorgalmas munkával, okos beosz- 
tással gyűjt az ember magának. 


Vida Győző rajzai 


A háromszög, a négyszög és a körl 


Írta Fecske Csaba 


Találkozott egyszer a háromszög a négy- 
szöggel. 

— Jaj de nevetséges vagy — mondta a há- 
romszög. Négy oldalad van, eggyel több mint 
kellene. 

— Ostoba vagy — mondta a négyszög. — 
Neked van egy oldallal kevesebb. 

Szomorú lett erre a háromszög, és otthagyta 
a négyszöget. 

Találkozott a körrel. 

Nézte jobbról, nézte balról, igen csodál- 
kozott. 

— Hát te miféle teremtés vagy, hogy egyet- 
len oldalad sincs, egyetlen csúcsocskád se? 


Azért nincs oldalam, se csúcsom. 

— Kör? — ámuldozott a háromszög. Hát 
nemcsak háromszögek vannak a világon? 

— Nem bizony — felelte a kör. — Van 
négyszög is meg ötszög is. 

— Ő, én ostoba! — mondta a háromszög, 


és sajnálni kezdte, hogy megsértette a négy- 
szöget. — Megyek és bocsánatot kérek tőle. 

Úgy is történt. Jó barátok lettek: a három- 
szög meg a négyszög. Velük tartott a kör is. 
Beszélgettek. 

A négyszög így szólt: — Ha nagy leszek, 
ház leszek. Lesz rajtam ablak meg ajtó. 

— Ha én nagy leszek — mondta a három- 
szög — háztető leszek, piros háztető a te 
házadon. 

— Szeretnék abban a házban lakni — 
mondta a kör. ha én is felnövök, kerék 
leszek. Autókerék. És akkor el kell hagynom 
titeket. 

A háromszög és a négyszög nem szólt sem- 
mit, pedig szerették volna megvigasztalni 
a kört. De nem jutott eszükbe semmi. 

Végül így szólt a négyszög: — De azért 
meglátogatsz majd minket, ugye? 

— Igen — mondta a kör. 

Ettől újra vidámak lettek. 


Gabi lassan körüljárta a szobát. Amióta anya leszaladt 
a közértbe, tizenhatodszor járta körül. 

Alkonyodott. Meg is gyújthatná a lámpát, de akkor 
nem lenne többé olyan a szekrény... A félhomályban 
a szekrény lapján mintha óriási fák hajoltak volna össze. 
Egy igazi erdő ebben a csúnya szobában! Gabi elmoso- 
lyodott ezen. Már nem emlékezett, mikor jöttek ide 
lakni. Apára sem emlékezett. 

Néha nagyon erősen próbált emlékezni. Olyankor 
régi repüléseket érzett, mikor szinte a csillárt is elérte 
a kezével meg hempergéseket a szőnyegen, két karra 
emlékezett és talán egy bozontos szakállra is, de ebben 
már nem volt egészen biztos. 

Egyszer, amikor még tudta, hogy hogyan volt, mielőtt 
idejöttek, megkérdezte anyát, hogy miért jöttek ide és 
hol van apa. Akkor anya sokáig sírt. Gabi többet nem 
kérdezett semmit és lassan megszokta a szobát. Meg- 
szokta Berta nénit, aki a másik szobában lakik és akiről 

L. Kapwvári Lídia 
Gabi varázslatai 


SS 


Gabi tudta, hogy boszorkány. Igaz, nem olyan csúnya 
és öreg, mint a mesekönyvekben, de sokat kiabál anyá- 
val, pedig anya jó! Anyát nem szabadna bántani! 

Besötétedett. Gabi a cipőjéig már le sem látott, csak 
a kezéig. Belemártotta a kezét a sötétségbe. Meleg — 
állapította meg. Lehet, hogy édes is? Megnyalta az ujját. 
Sós volt — nem édes. Akkor a sötétség : tenger — mondta 
ki hangosan. Mert a tengerek sósak — ezt egyszer anya 
mondta. Akkor pedig így van. 

Gabi éppen kis világító hajókat képzelt a sötétség ten- 
gerére, amikor nagyot reccsent a szekrény és a lapjából 
kibomlottak az ágak. Susogva borzolódtak a lombok 
a láthatatlan szélben. 

— Te most még szekrény vagy? — kérdezte Gabi. 

— Én a képzelet vagyok! — válaszolta a fa és hintává 
formálta ágait. Gabi belehuppant. Szeretett hintázni. 

Később kiszállt a hintából, és a sötétben megkereste 
a polcon a kistigrisét. Megtalálta könnyen, mert a tigris 


LEZMENETESEENEEN GET UNE NEOO NN GO NEE átatnai 


a barátja volt. A kistigris belesimult a tenyerébe. Gabi 
szerette ezt a puha melegséget. Egyszer falun, a nagy- 
mamájánál a kezébe adtak egy madárfiókát. Az tudott 
ilyen puhán belelapulni a markába. 

— Kistigris, jöhetne már anya! — sóhajtotta Gabi. 

— Csinálj neki valamit! Attól gyorsabban telik az idő 
— ajánlotta a kistigris. 

— Rajzolok neki, jó? — kapott a szón Gabi. — Az is- 
kolában is rajzoltunk. Ajándékot. Anyák napjára. Csak 
még nem adhatom oda, még nincs itt az ideje. Ha tud- 
nád, kistigris, milyen nehéz titkot tartani! 

— Anyák napja? —csodálkozott a tigris. — Az milyen? 

— Az egy ünnep, az anyukák ünnepe, mert anyukák! 
Érted? — aggodalmaskodott Gabi. 

— Apák napja nincs? — érdeklődött a tigris. 

— Nekem apukám sincs! — szegte le a fejét Gabi. 

A kistigris ijedten elhallgatott. Gabi a kapcsolóhoz 
botorkált és meggyújtotta a lámpát. Hunyorgott. Szerette 
volna, ha a szekrényből lágyan kihajló lombokat nem 
sodorja magával a sötétség... De a lámpa kérlelhetet- 
lenül szögletesre józanította a szobát. Gapi papírt és 
színeseket tett az asztalra. 

— Mit fogsz rajzolni? — kíváncsiskodott a tigris. 

— Nem tudom — töprengett Gabi. 

— Tudod mit? — kapta fel a fejét a kistigris. — Raj- 
zolj egy apukát! 

— Egy apukát? — lepődött meg Gabi. 

— Persze! — örvendezett a kistigris az ötletnek. — 
Akkor már ti sem lennétek apuka nélkül! 

Gabi fontolgatta, hogy apukát rajzoljon magának, 
végül nekilátott. Nagy gonddal fogott hozzá, elvégre 
nem minden nap csinál az ember magának apukát!. . . 

Nem a régi apukáját akarta lerajzolni, hanem vadonat- 
újat. A régi nem kell! Olyan, aki egyszercsak nincs töb- 
bet, olyan nem kell se neki, se anyának! 

Gabi először a fejét rajzolta meg az apukának. Sok 
hajjal, nagy, okos szemekkel és hatalmas, nevető szájjal. 

— Ez fontos! — magyarázta a kistigris. — Ez nagyon 
fontos, hogy nevet, jó apuka lesz, most már biztos! 

Gabi lopva még egy kicsit szélesített az apuka moso- 
lyán. Így — gondolta, ez nem árthat. . . Aztán gyorsan 
testet is rajzolt neki. Széles vállakat, nagy kezet, hosszú 
lábat. 

— Gyönyörű apuka! — sóhajtotta a kistigris meg- 
illetődötten. 

— Gyönyörű apuka! — lehelte Gabi. — Az én apu- 
kám! — és olyan büszke volt, mint talán még soha. 

Az apuka egyszercsak ott állt Gabi mellett. Majdnem 
valódi volt. 

Gabi megbűvölten nézte, ahogy apuka intésére a szek- 
rényből újra kibomlanak a lombok. Apuka pedig ki- 
nyújtotta felé a karját és Gabi már lendült is a magasba, 
aztán vissza, a két erős kar közé, aztán megint fel 
az égnek. 

Gabi egyre magasabbra röppent, már maga alatt látta 
az egész várost. Az utcai lámpák, az ablakok kis világító 
pontokká zsugorodtak. Gabi rájuk nevetett és azt gon- 
dolta : 

— Hajók. Hajók a sötétség tengerén. . . 


E. Kovács Kálmán 


Bál a tóban 


Endel-divol-dávolda, 
Rámáscsizma-patkolda. 
Breki mester kalapál, 
Holnap lesz az utcabál. 


Nem is utca-, vízibál, 
Ezer szúnyog muzsikál. 
Ponty bokázik compóval, 
Mulat minden ifjú hal. 


Keríti a tavat nád, 
Kirúgják az oldalát. 
De egy sikló arra jár, 
Iszkiri a vízibál! 


Hunyadi István 


Nyári tanács 
Adrikának 


Mákos guba, herőce, herőce 
közel Nógrádverőce, Verőce. 
Egyszer jártam Nógrádban, 
vén bagolyra vadásztam. 
Bagoly a fán matatott, 
szamárfület mutatott. 
Egyed Adri a babot, 
barátfülét teli tállal 
kaphatod. 

Ha megeszed a kását, 
kapod a sós pogácsát. 

Sós pogácsán herőcén, 

meg ne hízzál Verőcén. 
Kövér kislány, szakajtó, 
Szűk lesz neked az ajtó! 


Legutóbb a szépséges Olaszország tájait jár- 
tam be, s mint minden utamról, onnan is hoz- 
tam egy történetet, amelyet Maxim Gorkij, 
a nagy orosz író írt még a század elején, ami- 
kor ott élt. 


Pepe jóval idősebb, ám korántsem okosabb 
nővére, szobalánynak szegődött el egy ame- 
rikai villájába. Alig volt ott pár napig, máris 
ragyogott a tisztaságtól, és a jó koszttól úgy 
megtelt, arca olyan piros lett, mint az augusz- 
tusi körte. 

Pepe egyszer megkérdezte tőle: 

— Te mindennap eszel? 

— Hajaj, ha akarok, kétszer, háromszor 
is — felelte nem kis büszkeséggel a nővére. 

— Jobb lenne, ha inkább kimélnéd a fogai- 

dat! — tanácsolta neki Pepe, aztán egy kicsit 
elgondolkodott, majd megkérdezte : 

— Nagyon sok pénze van a gazdádnak? 

— Neki? Azt hiszem, több mint a király- 
nak! 38 

— Nono, bolondságot beszélsz! És hány 
nadrágja van a gazdádnak? Tíz? 

— Ezt nem olyan könnyű megmondani. 
Lehet, hogy még több is. . . 

— Menj csak akkor és hozz ki nekem egy 
nagyon hosszút és jó meleget — mondta Pepe. 

— Minek az neked? 

— Minek, minek, hát nem látod, milyen 
az enyém? 


Hát azt nem is lehetett látni, mert Pepe lába 
mindenütt kikandikált a nadrágjából. 

— Igaz — mondta egyetértően Pepe nő- 
vére —, nagy szükséged lenne ruhára! De 
hiszen a gazdám azt hiheti majd, hogy ellop- 
tuk. 

Pepe rábeszélően mondta : 

— Ugyan, ő sem butább, mint mi. Hogyha 
a sokból elvesznek egy keveset, az nem lopás, 
hanem osztozkodás. 

— Ez csak a dalban van! — mondta kel- 
letlenül legyintve nővére, de Pepének mégis 
pillanatok alatt sikerült rábeszélnie, hogy tel- 
jesítse kérését. Es amikor a lányka megjelent 


újra a konyhában egy szép, világosszürke nad- 
rággal, amely hosszabb volt, mint maga Pepe, 
a kisfiú már tudta, mit kell vele csinálni. 

— Adj egy kést! — mondta. 

Ketten aztán egykettőre átalakították az 
amerikai nadrágját: olyan volt, mint egy 
kicsit bő, kényelmes zsák, Pepe vállához mad- 
zaggal erősítették, amelyet körül lehetett 
kötni a nyakán. A zsebekből lettek az ujjak. 

Még takarosabban megcsinálták volna, ha 
nem zavarja meg őket a nadrág gazdájának 
a felesége: ahogy belépett a konyhába, durva 
szitkokat szórt rájuk. 

Pepe sehogy sem tudta megállítani az asz- 
szony szóáradatát, csak összeráncolta a hom- 
lokát, kezét szívére tette, majd lemondóan 
sóhajtott. Az asszony csak akkor nyugodott 
meg, amikor a férje kijött a konyhába. 

— Mi történt? — kérdezte a házigazda. 

Ekkor végre szóhoz jutott Pepe: 

— Signor, nagyon csodálkozom azon, sőt 
egy kicsit megis vagyok bántva, hogy a felesé- 
ge ilyen lármát csapott. Talán azt hiszi, hogy el- 
rontottuk az ön nadrágját, de biztosíthatom, 
hogy nagyon kényelmes nekem! Lehet, hogy a 
felesége attól tart, hogy az ön utolsó nadrágját 
vettem el és nem lesz módja másikat venni. . . 

Az amerikai nyugodtan végighallgatta Pe- 
pét s aztán megjegyezte : 

— En azt hiszem te csibész, hogy jó lesz 
rendőrt hívni. 

— Talán csak ne-em? — csodálkozott 
Pepe. — Minek? 

— Hogy a dutyiba vigyen. . . 

Ez nagyon rosszul esett Pepének, majd- 
csaknem sírva fakadt, de aztán könnyeit 
visszatartva méltóságteljesen szólt: 

— Ha önnek ez tetszik, ha ön szereti az 
embereket börtönbe ültetni — hát akkor — 
csak tessék! De én ezt nem tenném, ha nekem 
sok nadrágom volna, önnek pedig egy sem: 
én adnék magának kettőt, sőt három nadrá- 


got is, habár három nadrágot nem lehet egy- 


szerre felvenni! Pláne nagy melegben. . . 

Az amerikai elnevette magát: hiszen néha 
a gazdag emberek is jókedvűek. 

Aztán megvendégelte Pepét csokoládéval 
és adott neki egy frankot. 

Pepe kipróbálta a pénzt a fogával, és aztán 
megköszönte : 8 

— Köszönöm, signor! Ugy látom, nem 
hamis. 


Fordította Osvát Erzsébet 
rajzolta Görög Júlia 

— Én már csak az én napomat várom — 
dörzsölgette össze a tenyerét Palkó. 

— Azt hittem, minden nap a tiéd — vág- 
tam rá a választ, de a biztonság kedvéért 
az égre is felnéztem, hátha a felettünk nevető 
napot kívánta meg magának Palkó. Nem cso- 
dáltam volna, mert a nap éppen főállásban 
sütött ránk az iskolaudvaron. 

— Majdnem olyan rosszul kapcsolsz, mint 
egy beázott telefonközpont: én az ünnepekre 
gondoltam. Tudod, a... 

Becsöngettek. Sorakozás közben elsodród- 
tunk egymás mellől, de akkor már tudtam, 
hogy Palkó a gyermeknapot várja olyan Ör- 
vendező izgalommal. És jó, hogy várja, mert 
én bizony a kulturális seregszemle és az aka- 
dályverseny lázában teljesen megfeledkeztem 
róla. Mit is csináljunk a mi napunkon, a nem- 
zetközi gyermeknapon? — törtem a fejem. 
Eszembe jutottak a régi gyermeknapok, ame- 
lyeken a szüleim ünnepélyesen kijelentették, 
hogy oda visznek, ahová akarom. Most azon- 
ban velük is szívesen tölteném a napot, meg 
az őrsömmel is, de én csak egy vagyok, a do- 
log tehát lehetetlen. 

Akkorát sóhajtottam, hogy tanár néni rám 
szólt, figyeljek. Össze is szedtem magam, de 
azért alig vártam a szünetet. Csengetés után 
azonnal összetrombitáltam az őrsöt ismert 
vészjelemmel: baj van, gyerekek! Erre a gye- 
rekeket mindig összehozza a kíváncsiság, 
ugyan mi a baj már megint. És pontosan két 
perc alatt most is meghoztuk közös dönté- 
sünket. Egyikünk sem osztódik, mégis együtt 
leszünk a szüleinkkel és egymással. Mert, 
ugye, eddig volt az egy család, egy őrs moz- 
galom (tudjátok az, amelyben mindig más 
családnál rámoltunk, takarítottunk a mesébe 
illő zsíroskenyér-uzsonnák után). Most meg 
majd meghirdetjük a sok család, egy őrs moz- 
galmat, s ebben ezután minden gyermeknapon 
együtt kirándulunk tizenkét családdal. Ugyan- 
is mi tizenketten vagyunk. De a létszámunk- 
nál jellemzőbb ránk, hogy nem vagyunk túl 
szigorúak, ezért mindjárt azt is elhatároztuk 
gyermeknapi kirándulásunkon — tekintettel 
az ünnepre —, elnézzük majd felnőttjeink 
apró csínytevéseit. 


Máris Mária őrsi krónikás 

Melyik fa tud énekelni? A nótafa. 

A nótafának sok dalt kell ismernie. Az ő 
feladata, hogy a kisdobos összejöveteleken 
mindig vidáman Zzengjen a dal. 

Hogyan taníts dalt? 

A dalt mindig mutasd be előbb, majd dik- 
táld le soronként a szöveget. A szöveg értel- 
mét beszéljétek meg. Majd énekeld el soron- 
ként a dallamot, s a gyerekek is soronként 
tanulják meg! Lehet zümmögve, dúdolva is 
gyakorolni! 

Alakíts , zenekart 

A zongorát a kezükben a hang betűjelét 
tartó gyereksor, a dobokat a tenyeretek, a he- 
gedűt s a sípot a képzeletbeli hangszer tartá- 
sának mozdulata helyettesítse. Állj a zongora 
mögé, s fejek érintésére , szólaljanak meg" 
a hangok. A , dob" vagy a , cintányér" a rit- 
must adja. A hegedűsök, miközben mozdula- 
tukkal utánozzák a játékot, zümmögjenek, 
a fuvolások fütyüljenek ! 

Rendezz dalversenyt ! 

Mondd meg, hogy a következő foglalko- 
zásra gyűjtsenek úttörődalokat vagy népdalo- 
kat, vagy olyan dalokat, melyekben, mond- 
juk, valamely gyümölcs neve szerepel. Aki 
a legtöbbet gyűjti, s el is tudja énekelni azokat, 
tűzze a nyakkendője sarkába a hangjegy jelét. 

Rajzolj , nótafát" ! 

Csomagolópapírra színes krétával vagy filc- 
tollal rajzold le egy fa körvonalait s ágaira 
leveleket! Gyűjtsétek össze környéketek nép- 
dalait! Menjetek el idős bácsikhoz, nénikhez, 
tanuljátok meg tőlük az ott szokásos dalokat! 

Amit már tudtok, címét írjátok a , nótafa" 
leveleire ! 

A nótafa feladata a dob és kürtjelek isme- 

rete is. Kérd meg úttörő testvérrajodat, hogy 
ezekre tanítson meg. 

Az ügyes nótafa úgy irányítja a gyerekeket, 
hogy azok saját indulót alkotnak. Ezt lehet 
ismert dallamra, s csak a szöveget írjátok ti, 
de lehet — ha már nagyon ügyesek vagytok — 
dallamot is kitalálni. 

A lényeg az, hogy sokat és vidáman énekelje- 
tek, mert ez szebbé, vidámabbá teszi életeteket. 

Horváth Edit 


Kiss István rajzai 

Lábbal szerzett pontok. A békéscsabai ifjúsági és úttörőház ismét újított 


vasárnap délelőtti sportprogramjain. A versenyekre gyalogosan érkező őrsök 


január végétől pontot szerezhettek gyalogolásukért, mert azt alapos be- 
melegítésnek tekintették a játékos sportvetélkedő döntnökei. Újabb pon- 
tokat kaptak azok is, akik rá tudták venni felnőtt barátaikat, vegyenek részt 
ők is a versenyben. A közös játék, mozgás és nevetés örömén kívül minden 


hónapban sportszer ajándékokat is kaptak az ügyesen szereplő csapatok. 


A hónapok győztesei áprilisban mérkőztek meg egymással nagyszabású, sza- 
badtéri döntőn. A győztesek neve. lapzártakor még ismeretlen volt, a ,, vég- 
eredményt" mégis tudjuk: minden játékos újra benevezne. 

Szlovák és német kisdobosok. A Nógrád megyei rétsági járás kilenc köz- 
ségéből érkeztek az idén kisdobosok és úttörők a nemzetiségi kulturális be- 
mutatóra. Rajzokkal, figurákkal és népviseletbe öltöztetett bábokkal vettek 
részt a seregszemlén, majd népdalkórusokban, szólistákként és táncosokként 
is bemutatták nemzetiségük kultúrkincsét. A legéndi pajtások népijáték- 
bemutatóval gazdagították a műsort, végül vers- és prózamondásban mérték 
össze tudásukat és erejüket a pajtások. 

A barátság nagykövete. Ugye, minden kisdobos kitalálta, ki lehet a barát- 
ság nagykövete? Csak azért írjuk le tehát CIMEA Viki nevét, mert így pontos 
egy rendezvény címe (t. i. a barátság nagykövete CIMEA Viki), amelyet nem- 
régiben az egri Hámán Kató Megyei Úttörőházban tartottak meg. A műsor 
rendezői a népijáték-szakkör kisdobosai. A vendégek magyar és más népek 
dalait, játékait ismertették meg a kis kéknyakkendős házigazdák jóvoltából 
és remekül szórakoztak valamennyien. 

Mi hetünk. Megint jön a , Mi hetünk", mondogatták a kanizsai kisdobosok, 
mert olvasták a nagykanizsai Fabik Károly úttörőház programjában. A ház 
gyermektanácsa határozta el ismét e rendezvénysorozatot, az idén az úttörő- 
ház megalakulásának tizedik évfordulója tiszteletére. A kiállításokon, nyílt 
szakköri napokon kívül játék- és dalstafétát tartottak, vetélkedtek Hogyan 
ismerem az úttörőházat" című ismeretekben és szülői értekezletet is össze- 
hívtak. A szülők elmondhatták gondjaikat a pajtásoknak. Panasz, reklamáció, 
amely a szólásszabadság megsértését vethette volna a kisdobosok és úttörők 
szemére — eddig nem érkezett a szülőktől. (A szerk. 

Készülünk a VIT-re. Játékleírás a melléklet elkészítéséhez. A felnőtt ifjú- 
ság már javában készül a Kubában megrendezendő VIT-re. Mi kisdobosok, 
ha nem is lehetünk majd ott, de idevarázsolhatunk magunknak hat vidám 
babát a májusi és júniusi mellékletünk segítségével. A májusi mellékleten 
szerepel egy magyar lányka, egy kubai és egy indián fiúcska; a júniusiban egy 
vietnami és eszkimó lány és egy néger fiú. Elkészítésük sok örömöt és élve- 
zetes munkát jelent majd, mert nemcsak kivágni és összeragasztani kell őket, 
hanem, ha jól megnézitek a rajzokat, a babák eleje. zínes, de a hátoldalukat 
nektek kell hasonló színűre fe steni 


készítenetek. 

A babákat a szokott módon hajtsátok kettőbe, s ragasszátok úgy össze, 
hogy a mellrészt kihagyjátok. Ide illesztitek a karokat, melyeket c egy-egy irat- 
kapoccsal rögzítetek. A kezük fején, az öklökön. "vágjátok be a kis fekete csí- 
kot, a babák kezét itt illesztitek . majd egymásba. A talpuk közepébe . egy 4cm 
hosszú hurkapálcát vagy gyufaszálat. ragasszatok, ezzel állítjátok. a babákat 


"a korongba. Hogy a három baba máris s fel tudjon állni, készítsétek el a Fák "koron- : 


got. Vágjatok egy 6 em szélességű 42. cm GE cm-t az összeragasztáshoz) 


hosszú papírcsíkot. Ezt hosszában hajtsátok félbe. Jelöljetek rajta hatszor . 


63-1 cm csíkot lefelé. A félbehajtott csíkot ragasszátok össze oly módon, 


hogy kört alkosson, de az 1 cm-es darabokat hagyjátok ki, mert ide szúrjátok — 


majd a hurkapálcás babákat. 

Rejtvényfejtők figyelem! Sokan közületek sajnos csak a keresztrejtvény- 
ből beküldendő megfejtést küldik be. Ahhoz, hogy a megfejtéseket jutal- 
mazhassuk, , valamennyi" rejtvényt meg kell fejteni, leírni (és nem a lapból 
kivágni), és a megadott időpontban — jelenleg júniusban — a számokkal 
együtt címünkre beküldeni. 


) vagy színezni — És hogy "majd mind É 
4 a hatan körbe felállhassanak, egy kör alakúra hajtogatott korongot i; is kell 


Mit jelent a Ptetu? 


Legkedvesebb levelem májusban 
, Kedves Űr Kata! Harmadikos va- 
gyok, összevont osztályba járunk az 
elsősökkel. Szeretjük őket és segí- 
tünk nekik. Év elején bizony sokszor 
elcserélték a könyveiket, füzeteiket, 
mivel nem tudtak olvasni még. Most 
már tudnak, öröm őket hallgatni. 
Mikor . nekünk harmadikosoknak 
csendes óránk van, bizony néha őket 
figyeljük tanulás helyett. A logikai 
játékokat mi még nem ismertük el- 
sős korunkban, hát csak csodáljuk 
őket. 

A kishúgomért én megyek az óvo- 
dába. És reggel is én öltöztetem, mi- 
vel szüleim három műszakban dol- 
goznak. Jövőre lesz iskolás. Tanítga- 
tom néha, ahogy az elsősöknél lá- 
tom. Szeretettel köszönt Gombás 
Csilla, 9019 Győr—Gyirmót, 
László út 11." 

Segítsetek segíteni! 

Sok kisdobos fordul hozzám segítsé- 
gért, a legkülönbözőbb ügyekben. 
Mindig válaszoltam mindenkinek ed- 
dig is. De most úgy gondoltam, hoz- 
zátok fordulok tanácsért, mert kö- 
zös erővel biztosan jobban tudunk 
segíteni. A történet, amit ezentúl 
ide leírok, mindig igaz, a levél írója 
várja a választ. Címét csak azért nem 
írom ki, mert nem hatalmazott fel rá. 
Nekem írjátok meg tehát a tanácso- 

tokat, és én továbbítom. Tehát: 
Tünde harmadikos kisdobos és meg- 
lehetősen elkeseredett. Másodikos 
korában őrsvezető-helyettes volt. 
Úgy érzi, mindent megtett, hogy az 
őrs kedvébe járjon. Dicsérő okleve- 
let is kapott kisdobos munkájáért, 
egyedül ő kapott, senki más. Mégis, 
az idén mást választottak őrsvezető- 
helyettesnek, nem őt. Ugy érzi, 
u leváltották" és nem érti az okát. 
Azzal magyarázza, hogy akit helyette 
választottak, annak több a barátja, 
így lett több a szavazatok száma is. — 
Azt írja ez a Tünde, hogy én minden 
kisdobos búján-baján tudok segíteni, 
most ő kér valami , orvosságot", gon- 
dolom jó tanácsot, véleményt, meg- 
nyugtatást. Hát próbáljunk meg 
együtt segíteni, gyerekek! 
Segítő-szövetkezetünkbe máris je- 
lentkezett egy tag, ő nem kérni, ha- 
nem adni szeretne segítséget kis- 
dobosoknak, kisdobos őrsöknek. 
KISZ-tag már, egészségügyi szak- 
középiskolába jár, de változatlanul 
lelkes olvasója a Kisdobosnak. Innen 
támadt az ötlete, hogy felajánlja se- 
gítését. Őrsvezető volt maga is, 
amikor általános iskolába járt, test- 
vérei közül egyik kisdobos másik út- 
törő ma is, tehát nem jött ki a gya- 
korlatból. Címe: Szűcs Edit 8171 
Balatonvilágos, Alsótekeres. 


v 


Horváth János kisdobos munkája, Nyírbátor, Művelődési Központ 


Levélvárta 

Ebben a hónapban különösen sok 
olyan levelet kaptam, ahol a feladó 
szovjet pajtás címét kéri. Egyrészük 
barátkozni, ismerkedni szeretne, má- 
sok — főleg nyegyedikesek — na- 
gyon okosan így készülnek az ötö- 
dikben induló orosz nyelvtanulásra. 
Szerencsére , vállalkozó" is . akad 
éppen, öt gyerek írt most a Szovjet- 
unióból, ők meg magyar pajtásokkal 
leveleznének szívesen. Tehát: Nagy 
Mária, 295510 Beregszász, Engels út 
15., Kárpát-Ukrajna; Kanalas Viktor, 


295400 Munkács, Frakno u. 84., 
Kárpát-Ukrajna; . Horkay István 
295400 Munkács, Mira u. 115/2; 


Alekszejenko Viktor, 295400 Mun- 
kács Petőfi u. 10/4. Ezek a gyerekek 
mind tudnak magyarul, szépen, hi- 
bátlanul írtak. Zsenya viszont na- 
gyon messziről, irkutszki területről 
írt, orosz nyelven. Kérjétek úttörők 
segítségét az orosz szavak kikeresé- 
séhez, küldjetek képeslapot szülő- 
földetekről, azt a nyelvi különböző- 
ség ellenére is megérti, örül neki 
biztosan. Címe: Skerina Zsenya, 
665709 Bratszk-9, Primorszkaja u. 
45/194. Egy ügyes kisdobos — Kolta 
Dóra Bonyhádról — a múltkor kö- 
zölte velem, hogy a boríték címzését 
ajánlatos cirill betűkkel írni, ő is úgy 


teszi. Sikeres levelezést kíván 
úm 


Az első: ejtőernyő papírszalvétá- 
ból, amit kétszeres hajtogatás után 
(1). kör alakúvá vágtál. Nyisd ki és 
ragassz az átmérőire (2.) négy színes 
fonalat, hosszuk legyen 3-4 arasznyi. 
Jól felragad a selyempapírra a ra- 
gasztóval bekent fonal, de még jobb, 
ha cellux-szalaggal ragasztod őket 
oda. A fonalvégződéseket vágd 
egyenlő hosszúra és kötözz a végükre 
súlyt, például radírból vágott ejtő- 
ernyős figurát (3.). Az , indítás" úgy 
is történhet, hogy az ejtőernyő köze- 
pébe ragasztott hurkocskát egy vo- 
nalzó nyílásán átdugod, drótdarab- 
kával rögzíted, majd a drótocskát a 
kellő pillanatban fonallal kirántod a 
helyéről. 

Hajtogatott papír ,csóka" javí- 
tott kiadása második repülőnk. Ne- 
ve: SZUPER-NYÍL, és különleges 
repülőtulajdonságai vannak. Ponto- 
sabban: lehetnek, ha jól állítod be! 
Írólapból vagy fél írógép papírból haj- 
togasd meg, először hosszában fe- 
lezve, majd lefelé harmadolva (4.). 
Utána a sarkokat a felezővonalra (5.), 
majd a szárnyakat egy ferde — raj- 
zunkon szaggatottan jelölt — vonal 
mentén törd meg. E megtörés helye 
egyik feltétele a jó repülésnek, ezt 
magadnak kell kísérletekkel meg- 
állapítanod. A másik , variálható" 
rész az ,F" betűvel jelzett féklap, 
amit egy ollóvágással és felfelé törés- 
sel alakítasz ki. Ferdébbre állításával 
sokat változtathatsz a szupernyíl 
repülésén. Rögzíti a gépet egy felül 
ráragasztott papírcsíkocska (6.). In- 
dítás: magasra tartott karral, kissé 
lefelé irányított dobással lendítsd út- 
jára, először gyengén, így lassú libe- 
géssel vitorlázni fog, majd erősebben, 
hogy nyílként, sebesen szálljon. Bizo- 
nyos féklapbeállításoknál műrepülés- 
be kezd. Több bevágással több fék- 
lapot is kialakíthatsz! 

Igazi . repülőmodell szárnyát 
100x160 mm méretű papírlapból 
hajtogasd és vágd a 7. ábra szerint. 
A törzs 180 mm hosszú szívószál, 
erre ragaszd a végétől 40 mm-nyire 
a szárnyat (8.). A farok (9.) felragasz- 
tott papírcsíik, vágd ferdére, de csak 
a felragasztás után, majd törd víz- 
szintesre. A , berepítésnél" az orrba 
ékelt gem-kapoccsal (10.) — annak 
előre-hátra tologatásával — egyen- 
súlyozd ki a gépet, hogy lassan eresz- 
kedve repüljön. A szárny hátsó sar- 
kait kissé törd felfelé. 

Edájucű E tegla 


Van egy finom, pontos mérlegünk, de súly nincs 
Méricskélés hozzá. Van hat látszólag teljesen egyforma kockánk, 


egyforma méretűek, színűek. Öt kocka 10—10 


dekagramm súlyú, a hatodik azonban csak 9 deka- 
grammos. Állapítsátok meg a mérleg segítségével, 
hogy melyik ez a kocka. Kikötés: csak két mérést 


szabad. végezni! 


FED Lóugrás szerint 
Olvassátok össze a betűket a 


megjelölt betűtől elindulva lóug- 


ös rás szerint. 


Oszd szét! 


Osszátok szét négy egyforma 
alakú területre a négyszöget úgy, 
hogy mindegyik részben legyen 
alma, körte, narancs és banán. 


Keresztrejtvény 


Vízszintes: 1. Májusi jelszavunk (a nyíl irányában 
folytatva). 9. Ellentétes kötőszó. 10. A méh hangja. 
11. Legelő közepe. 12. Táplálkozás. 14. Hajókikötő 
(ékezethiba). 16. Csapat. 18. Hegyi állat. 20. GE. 
21. Rá, régiesen. 22. Fájdalomkiáltás. 23. Száraz 
gallyak. 24. Háziállat. 25. ZE. 

Függőleges: 1. Íz. 2. Belélegezzük. 3. Okos ember- 
nek sok van (fordítva). 4. NÜ. 5. Azonos betűk. 
6. Jelzése. 7. Gyorsan fel! 8. Tagadó szó. 13. Tapintva 
észlel. 15. Rozália része. 17. Egres közepe. 19. Gyom. 
A keresztrejtvényből csak a vízsz. 1. és függ. 2-t 
kell beküldeni. 


Gyufaszámtan 


Rakjátok ki gyufákból ezt az egyenlőséget, amely 
így hibás. Egyetlen gyufát kell más helyre tenni és 
igaz lesz. Hogyan? 


era "pok úg Br új) 


Valamennyi megfejtést írjátok le, de csak júniusban küldjétek el. 


Előzni tilos 


Dallos Jenő: 
Tréfás KRESZ-táblák 


Vigyázat! 
Csúszós úttest 


Előírt legkisebb sebesség 


kisdobos 

